তুলছাই ক' লে। পত্নী তুলছা, তিনি কন্যা, এজন পুত্ৰ আৰু বৃদ্ধা মাতৃৰ সঞ্জয় (কাহিনীটোৰ কাভাৰ ইমেজত বৰ্ণিত) ৰ পৰিয়ালটোত তেৱেঁই একনাত্ৰ উপাৰ্জন কৰোঁতা। কাঠৰ খুঁটা, বোকাৰ বেৰ, খেৰৰ চালেৰে নিৰ্মিত এটা সৰু পঁজাত তেওঁলোক বাস কৰে। ঘৰৰ ভিতৰত কোৰ, কেইটামান বাচন-বৰ্তন, এখন খাট আছে। কিন্তু সবাতোকৈ ডাঙৰ কথাটো হ' ল ঘৰটোৰ ভিতৰখন ল' ৰা-ছোৱালীহঁতৰ হাঁহিৰে পৰিপূৰ্ণ হৈ আছে। পশ্চিম বিদৰ্ভা কটন বেল্টত, বিশেষকৈ যাভাতমাল জিলাত ৫০ জনমান কৃষক আৰু কৃষি শ্ৰমিকে প্ৰাণ হেৰুওৱা ভয়াবহ স্মৃতি সোঁৱৰি সঞ্জয় শিঞৰি উঠে। (মাৰাত্মক কীটনাশক আৰু ভয়াৱহ স্প্ৰে চাওক) ২০১৭ চনৰ ছেপ্টেম্বৰ আৰু নৱেম্বৰৰ মাজত তেওঁলোক দুৰ্ঘটনাবশতঃ বিষাক্ত দ্ৰব্যৰ সংস্পৰ্শলৈ আহিছিল বা উশাহত এনে বিষাক্ত দ্ৰব্য শৰীৰৰ ভিতৰলৈ গৈছিল। প্ৰায় ১,০০০ কৃষক আৰু কৃষি শ্ৰমিকে মাহ মাহ ধৰি অসুস্থ হৈ আছিল। (এই সংখ্যা চৰকাৰী আৰু ব্যক্তিগত চিকিৎসালয়ৰ পৰা চৰকাৰে সংগ্ৰহ কৰা তথ্য।) কৃষকৰ আত্মহত্যাৰ বাবে কুখ্যাত এই অঞ্চলটোত কীটনাশকৰ দ্বাৰা আক্ৰান্ত হোৱা এয়া একপ্ৰকাৰ ভিন্ন ধৰণৰ ঘটনা।